Makedonske dynasti

Det makedonske dynasti var en bysantinsk aristokratisk familie som styrte det østromerske keiserriket fra 867 til 1056 og som etterfulgte det Amoriske dynasti. Under dette dynastiet nådde imperiet sin største utstrekning siden de muslimske okkupasjonene og nådde et kulturelt høydepunkt. Dynastiet var oppkalt etter keiser Basileios I («Basilios Makedoneren») som kom fra theme Makedonia i Trakia.

Opprinnelse 
Det er hevdet at dynastiets grunnlegger var av armensk opprinnelse ettersom det også er referert til som det «armenske dynasti». Basileios’ etniske opprinnelse er uansett nokså usikker, men det er antatt at hans posisjon var avhengig av støtte fra armenerne.

Liste over keisere 
 Basileios I, født 811, keiser 867-886, gift med Eudokia Ingerina, datter til en væring i keisergarden
 Leo VI («den vise»), født 866, keiser 886-912, offisielt sønn av Basileios I, men antatt å være biologisk sønn av Mikael III
 Aleksander, født 870, keiser 912-913, sønn av Basileios I
 Konstantin VII Porfyrogennetos, født 905, keiser 913-959, sønn av Leo VI
 Romanos I Lekapenos, født 870, keiser 919-944, svigerfar til Konstantin VII, døde i kloster 948
 Romanos II Porfyrogennetos, født 938, keiser 959-963, sønn av Konstantin VII
 Nikeforos II Fokas, født 912, keiser 963-969, general som giftet seg med enken etter Romanos II og ble regent for hennes sønn Basileios II
 Johannes I Tzimiskes, født 925, keiser 969-976, general og svoger til Romanos II, regent for Basileios II og Konstantin VIII
 Basileios II, født 958, keiser 976-1025, sønn av Romanos II
 Konstantin VIII Porfyrogennetos, født 960, keiser 1025-1028, sønn av Romanos II, enekeiser etter broren Basileios’ død
 Zoë Porfyrogenita, født 978, keiserinne 1028-1050, datter av Konstantin VIII
 Romanos III Argyros, født 968, keiser 1028-1034, Zoës første ektemann
 Mikael IV Paflagonieren, født 1010, keiser 1034-1041, Zoës andre ektemann
 Mikael V Kalafates, født 1015, keiser 1041-1042, Mikael IV’s nevø som ble adoptert av Zoë
 Theodora Porfyrogenita, født 980, keiserinne 1042 og gjeninnsatt 1055-1056, datter av Konstantin VIII, medkeiserinne sammen søsteren Zoë 
 Konstantin IX («Monomachos»), født 1000, keiser 1042-1055, keiserinne Zoës tredje ektemann
 Mikael VI («Stratiotikos»), keiser 1056-1057, utpekt til å gifte seg med Theodora Porfyrogenita, avsatt og sendt i kloster

Referanser

Litteratur 
 John Julius Norwich, Bysants’ historie, Pax Forlag A/S, 1997
 Alexander Kazhdan, The Oxford Dictionary of Byzantium, Oxford University Press, 1991, ISBN 978-0-19-504652-6